Tore Wessel-Berg

Tore Wessel-Berg (født 6. januar 1923 i Modum, død 22. oktober 2011 i Trondheim) var en norsk professor i elektronikk som forsket frem klystroner.Tore Wessel-Berg fra Store norske leksikon.Kjell Bløtekjær, Tore Wessel-Berg, nekrolog i Aftenposten den 16. november 2011.

Under oppveksten i Skoger i Buskerud ble han interessert i radioer. Han fikk examen artium i 1943 og hjalp motstandsbevegelsen under den andre verdenskrig. Han ble sivilingeniør ved linjen for teknisk fysikk ved NTH i 1950 og utviklet derpå et klystron, et radiorør senere produsert og brukt av radiolinje-fabrikanten NERA i Bergen til ut på 1970-tallet.Dette er et radiorør i Bergens Tidende den 30. juni 2008. Så var han forsknings-assistent ved Stanford University fra 1953 til 1957, ved Forsvarets Forskningsinstitutt (FFI) sin radar-avdeling i Bergen fra 1957 til 1961. Han ble  dr.techn. i 1960.  Etter nye to år ved Stanford var han fra 1965 til 1991 professor i anvendt elektronikk ved NTH. Der dannet han fagområdet fysikalsk elektronikk sammen med Andreas Tonning (1922–2002).Fysikalsk elektronikk i 50 år ved NTH/NTNU – forskning som grunnlag for undervisning og innovasjon  i NTVA-nytt nr 41 August 2013. Han ble professor emeritusNorvald Pedersen, Akademiske arbeidsnarkomanar i Universitetsavisa. og skrev en lærebok, utgitt i 2001. Patenter hadde han også.Tore Wessel-Berg hos patents.justitia.com.

Tore var av Wessel (slekt), sønn av bonde Harald Olaf Wessel-Berg (1889–1980) bonde og Karen Røed (1887–1972). Han  giftet seg i 1959 med Inger-Anne Otnæss (1937–2008),Wessel-Berg, Tore i Hvem er Hvem, 1973. og sønnene Dag Wessel-Berg og Erik Wessel-Berg er begge akademikere ved NTNU.

 Utgivelser 
 Electromagnetic and quantum measurements: A bitemporal neoclassical theory, Kluwer Publ., 2001

 Referanser 

Eksterne lenker
 Tore Wessel-Bergs private arkiv finnes ved NTNU Universitetsbiblioteket

Kategori:Professorer ved NTH
Kategori:Elektronikkingeniører
Kategori:Personer fra Modum kommune
Kategori:Norske elektronikkprofessorer